b'\n_START_ARTICLE_\nEmily p\xc3\xa5 M\xc3\xa5neg\xc3\xa5rden\n_START_SECTION_\nEmily p\xc3\xa5 M\xc3\xa5neg\xc3\xa5rden\n_START_PARAGRAPH_\nOversat, forkortet og redigeret fra den engelske Wikipedia-side af Lea Thume den 6. april 2019._NEWLINE_Denne artikel handler om romanen. Der er ogs\xc3\xa5 en Canadisk tv-serie, baseret p\xc3\xa5 samme roman, samt en animeret japansk serie._NEWLINE_Forfatter Lucy Maud Montgomery_NEWLINE__NEWLINE_Land: Canada_NEWLINE__NEWLINE_Originalsprog: Engelsk_NEWLINE__NEWLINE_Serie: Emily-serien_NEWLINE__NEWLINE_Genre: b\xc3\xb8rneroman._NEWLINE__NEWLINE_Originaludgivelse:_NEWLINE__NEWLINE_Forlag:Frederick A. Stokes (1923)_NEWLINE_Emily p\xc3\xa5 M\xc3\xa5neg\xc3\xa5rden er f\xc3\xb8rste bog i en romanserie af Lucy Maud Montgomery om en for\xc3\xa6ldrel\xc3\xb8s pige, der vokser op i Canada. Den minder om forfatterens Anne fra Gr\xc3\xb8nnebakken-serie.\n_START_SECTION_\nResume\n_START_PARAGRAPH_\nP\xc3\xa5 samme m\xc3\xa5de som hendes mere kendte Anne fra Gr\xc3\xb8nnebakken-serie, bliver romanerne om Emily fortalt, set fra en ung for\xc3\xa6ldrel\xc3\xb8s piges synspunkt. Emily Starr bliver opdraget af sine sl\xc3\xa6gtninge efter at hendes far er d\xc3\xb8d af tuberkulose._NEWLINE__NEWLINE_Montgomery mente at Emily mindede meget mere om hende selv, end figuren Anne, og nogle af de h\xc3\xa6ndelser, der sker i bogen, skete ogs\xc3\xa5 for Montgomery selv. Emily blive beskrevet som sorth\xc3\xa5ret, med dyblilla \xc3\xb8jne, elveragtige \xc3\xb8rer, bleg tein og et helt specielt og fortryllende "langsomt" smil._NEWLINE__NEWLINE_Emily Starr bliver sent til M\xc3\xa5neg\xc3\xa5rden p\xc3\xa5 Prince Edward Island, hvor hun skal bo sammen med sine tanter Elizabeth og Laura Murray og hendes f\xc3\xa6tter Jimmy. Hun bliver ven med Ilse Burnley, Teddy Kent og Perry Miller, den hyrede dreng p\xc3\xa5 g\xc3\xa5rden, som tante Elisabeth ser ned p\xc3\xa5, fordi han var f\xc3\xb8dt i det fattige distrikt "Stovepipe Town"._NEWLINE_Hver af b\xc3\xb8rnene har en speciel gave. Emily var f\xc3\xb8dt til at blive forfatter, Teddy er en dygtig kunstner, Ilse er en talentfuld  recitatrice. og Perry er en fremragende politiker in spe. De har ogs\xc3\xa5 hver is\xc3\xa6r problemer med deres familier. Emily har sv\xc3\xa6rt ved at komme ud af det med tante Elizabeth, der ikke forst\xc3\xa5r hendes behov for at skrive. Ilses far, Dr. Burnley ignorerer Ilse det meste af tiden p\xc3\xa5 grund af en frygtelig hemmelighed, der drejer sig om Ilses moder. Teddys mor er jaloux over sin s\xc3\xb8ns talent og hans venner, fordi hun frygter at hans k\xc3\xa6rlighed til dem, vil overskygge hans k\xc3\xa6rlighed til hende; som f\xc3\xb8lge deraf hader hun Emily, Teddys tegninger og selv hans k\xc3\xa6ledyr. Perry har ikke n\xc3\xa6r s\xc3\xa5 mange penge som de andre tre, s\xc3\xa5 hans tante Tom [!] pr\xc3\xb8ver p\xc3\xa5 et tidspunkt at f\xc3\xa5 Emily til at love at gifte sig med Perry, n\xc3\xa5r de bliver voksne, imens hun truer med at medmindre Emily lover det, s\xc3\xa5 vil hun ikke betale for Perrys skolegang._NEWLINE__NEWLINE_Andre uforglemmelige karakterer er Dean "Jarback" Priest, en stille, mystisk kyniker, der \xc3\xb8nsker sig noget, han frygter er for evigt uopn\xc3\xa5eligt; den heftige mr. Carpenter, den knarvorne gamle skolel\xc3\xa6rer der er Emilys mentor og \xc3\xa6rlige kritiker, n\xc3\xa5r det ang\xc3\xa5r at bed\xc3\xb8mme hendes historier og digte; Den "simple" f\xc3\xa6tter Jimmy, der fremsiger sine digte, n\xc3\xa5r \xc3\xa5nden tager ham; Tante Laura, der er den s\xc3\xb8de tante; og strikse, mist\xc3\xa6nksomme tante Ruth, der dog alligevel viser sig at v\xc3\xa6re en uventet forbundsf\xc3\xa6lle, n\xc3\xa5r der er problemer._NEWLINE__NEWLINE_De tre romaner om Emily hedder:_NEWLINE__NEWLINE_Emily of New Moon (1923):_NEWLINE_Emily p\xc3\xa5 M\xc3\xa5neg\xc3\xa5rden_NEWLINE__NEWLINE_Overs\xc3\xa6tter: Ida Elisabeth Hammerich_NEWLINE__NEWLINE_Forlag H\xc3\xb8st (1992)_NEWLINE__NEWLINE_ISBN: 87-14-19178-4_NEWLINE__NEWLINE_Emily Climbs (1925):_NEWLINE_Emily G\xc3\xa5r sine egne veje_NEWLINE__NEWLINE_Overs\xc3\xa6tter: Ida Elisabeth Hammerich_NEWLINE__NEWLINE_Forlag H\xc3\xb8st (1993)_NEWLINE__NEWLINE_ISBN: 87-14-19188-1_NEWLINE__NEWLINE_Emily\'s Quest (1927):_NEWLINE_Emily vinder lykken_NEWLINE__NEWLINE_Overs\xc3\xa6tter: Ida Elisabeth Hammerich_NEWLINE__NEWLINE_Forlag H\xc3\xb8st (1994)_NEWLINE__NEWLINE_ISBN: 87-14-19190-3_NEWLINE__NEWLINE_Serien f\xc3\xb8lger Emily i hendes skole\xc3\xa5r og hendes symbolske klatretur op ad den "kolde vej" til at blive en succesfuld forfatter. (Den kolde vej er en vending der har inspireret hende siden de tidlige \xc3\xa5r.) De senere b\xc3\xb8ger f\xc3\xb8lger ogs\xc3\xa5 Emily gennem flere romancer (der ikke er intime romancer) og igennem flere vovestykker. Emily er en heltinde der elsker sk\xc3\xb8nheden i naturen og i kunsten, hun er loyal over for sine venner, t\xc3\xb8rster efter viden og har en passioneret begejstring over for sine skriverier._NEWLINE__NEWLINE_Man kan l\xc3\xa6se mere om originalens lange levetid p\xc3\xa5 den engelske Wikipedia-side. Den er nemlig kommet i utallige versioner p\xc3\xa5 engelsk og er blevet oversat til f\xc3\xb8lgende sprog... if\xc3\xb8lge den engelske Wikipediaside:_NEWLINE_   "Emily fra M\xc3\xa5neg\xc3\xa5rden" (Danish)_NEWLINE_   Kumkunen Emily(Emily Dreming)\' and \'Emily, Chowon ew Bit (Emily, the Light on the Plain) (Korean)_NEWLINE_   Em\xc4\xablija no Jaun\xc4\x81 m\xc4\x93ness (Latvian)_NEWLINE_   Pieni runotytt\xc3\xb6 (Finnish)_NEWLINE_   Emilka ze Srebrnego Nowiu (Polish)_NEWLINE_   Emily (Swedish)_NEWLINE_   Emily, de la Luna Nueva (Spanish)_NEWLINE_   Emily della Luna Nuova (Italy)_NEWLINE_   Kawaii Emily (Japanese)_NEWLINE_   Emilie de la Nouvelle Lune (French)_NEWLINE_   Emily auf der Moon-Farm (German)_NEWLINE_   Emily-Dokhtare Darrehaye Sabz (Persian)_NEWLINE_   Emily z Nov\xc3\xa9ho Mesiaca (Slovak)_NEWLINE_   Emily \xe1\xbb\x9f trang tr\xe1\xba\xa1i tr\xc4\x83ng non (Ti\xe1\xba\xbfng Vi\xe1\xbb\x87t)_NEWLINE_   Emily katha thrithwaya (Sinhala)_NEWLINE_Tv-film:_NEWLINE__NEWLINE_Romanerne er blevet bearbejdet til en Tv-serie af Salter Street Films og CBC Television in 1998. Serien blev filmet p\xc3\xa5 Prince Edward island og brugte lokale b\xc3\xb8rn._NEWLINE_I april 2007 blev serien bearbejdet til en animations-tv-serie i Japan, der hedder: Kaze no Sh\xc5\x8djo Emily (Emily, The Wind Girl). Serien blev produceret af NHK og Tokyo Movie Shinsha.'